Document ID: 32004R0141

Uredba Komisije (ES) št. 141/2004
z dne 28. januarja 2004
o pravilih za uporabo Uredbe Sveta (ES) št. 1257/1999 v zvezi s prehodnimi ukrepi za razvoj podeželja, ki se uporabljajo za Češko, Estonijo, Ciper, Latvijo, Litvo, Madžarsko, Malto, Poljsko, Slovenijo in Slovaško
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške in zlasti odstavka 3 člena 2 Pogodbe,
ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške in zlasti prvega odstavka člena 41 Akta,
ob upoštevanju naslednjega:
(1) Poglavje IXa Uredbe Sveta (ES) št. 1257/1999 z dne 17. maja 1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) ter o spremembi in razveljavitvi nekaterih uredb [1], uvedenih z Aktom o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške, na splošno določa pogoje, pod katerimi se dodeli začasna dodatna podpora za prehodne ukrepe za razvoj podeželja v novih državah članicah. Izvedbene določbe bi bilo treba sprejeti zaradi dopolnitve teh pogojev in prilagoditve nekaterih pravil, predvidenih v Uredbi Komisije (ES) št. 445/1999 z dne 26. februarja 2002 o podrobnih pravilih za izvajanje Uredbe Sveta (ES) št. 1257/1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) [2]
(2) Ta pravila morajo ustrezati načelom subsidiarnosti in sorazmernosti in se morajo torej omejiti na tisto, kar je nujno za dosego ciljev.
(3) Zato je treba določiti pogoje za upravičenost nekaterih prehodnih ukrepov in zgornje meje podpore za posebne ukrepe, ki se uporabljajo za Malto.
(4) Zaradi lažjega oblikovanja načrtov razvoja podeželja, ki vsebujejo te ukrepe, in njihovega pregleda in odobritve s strani Komisije, je treba določiti skupna pravila glede njihove zgradbe in vsebine zlasti na podlagi člena 43 Uredbe (ES) št. 1257/1999.
(5) Ukrepi, predvideni v tej uredbi, so v skladu z mnenjem Odbora za kmetijske strukture in razvoj podeželja. -
SPREJELA NASLEDNJO UREDBO:
POGLAVJE I PODROČJE UPORABE
Člen 1
Področje uporabe
Sedanja uredba določa izvedbena pravila v zvezi z:
(a) določenimi ukrepi za razvoj podeželja, predvidenimi v Poglavju IXa Uredbe (ES) št. 1257/1999, ki se uporabljajo za Češko, Estonijo, Ciper, Latvijo, Litvo, Madžarsko, Malto, Poljsko, Slovenijo in Slovaško (v nadaljnjem besedilu "nove države članice").
(b) programiranje in evalvacijo vseh ukrepov za razvoj podeželja za nove države članice.
POGLAVJE II POSEBNI UKREPI, KI SE UPORABLJAJO ZA NOVE DRŽAVE ČLANICE
Člen 2
Podpora za delno samooskrbne kmetije v prestrukturiranju
Poslovni načrt, predviden v členu 33b(2) Uredbe (ES) št. 1257/1999, mora biti dovolj podroben, da bi se lahko uporabil v vlogi za podporo investicijam v kmetijska gospodarstva.
Člen 3
Tehnična pomoč
Z odstopanjem od člena 39 Uredbe (ES) št. 445/2002 se pravilo št. 11 Priloge k Uredbi Komisije (ES) št. 1685/2001 [3] uporablja za ukrep iz člena 33e Uredbe (ES) št. 1257/1999.
Člen 4
Dopolnila k neposrednim plačilom
Pogoji za upravičenost do dodelitve podpore v skladu z ukrepom, predvidenem v členu 33h Uredbe (ES) št. 1257/1999, so opredeljeni z odločbo Komisije o odobritvi dopolnil k nacionalnim neposrednim plačilom.
POGLAVJE III DODATNA PODPORA, KI SE UPORABLJA ZA MALTO
Člen 5
Dopolnila državnim pomočem na Malti
Pogoji za upravičenost do dodelitve podpore v skladu z ukrepom, predvidenem v členu 33i Uredbe (ES) št. 1257/1999, so opredeljeni v okviru posebnega programa tržne politike za malteško kmetijstvo (SMPPMA), predvidenega v točki 1 oddelka A poglavja 4 Priloge XI Akta o pristopu.
POGLAVJE IV ODSTOPANJA, KI SE UPORABLJAJO ZA NEKATERE DRŽAVE ČLANICE
Člen 6
Kmetijsko okolje
Najvišji letni znesek na hektar za vzdrževanje in ohranjanje kamnitih zidov na Malti, predviden v drugem pododstavku člena 33m(2) Uredbe (ES) št. 1257/1999, je naveden v točki A Priloge I.
Člen 7
Skupine proizvajalcev na Malti
1. Le tiste skupine proizvajalcev, ki zajemajo najmanjši odstotek proizvajalcev v sektorju in predstavljajo najmanjši odstotek proizvodnje v sektorju, so upravičene do najmanjše podpore, predvidene v tretjem pododstavku člena 33d(3) Uredbe (ES) št. 1257/1999.
2. Najmanjši znesek podpore, izračunan v okviru najmanjšega stroška, potrebnega za oblikovanje manjše skupine proizvajalcev, je naveden v točki B Priloge 1.
POGLAVJE V UPRAVNE IN FINANČNE DOLOČBE
Člen 8
Evalvacija
Vmesna evalvacija iz členov 56 in 57 Uredbe (ES) št. 445/2002 se ne uporablja za nove države članice v programskem obdobju 2004 do 2006.
Člen 9
Programiranje
1. Za uporabo točke 8 Priloge II k Uredbi (ES) št. 445/2002 bodo nove države članice uporabile okvirno skupno finančno preglednico, vključeno v Prilogo II te uredbe.
2. Poleg informacij, predvidenih v točki 9 Priloge II k Uredbi (ES) št. 445/2002, vsebujejo načrti za razvoj podeželja, predvideni v poglavju II naslova III Uredbe (ES) št. 1257/1999, informacije, navedene v Prilogi III k tej uredbi.
POGLAVJE VI KONČNE DOLOČBE
Člen 10
Začetek veljavnosti
Ta uredba začne veljati 1. maja 2004 ob upoštevanju začetka veljavnosti Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. januarja 2004

Labels: 19
5
6
18
15